Document ID: 31984R0896

Komisijas Regula (EEK) Nr. 896/84
(1984. gada 31. marts),
ar ko paredz papildnoteikumus attiecībā uz eksporta kompensāciju piešķiršanu par pienu un piena produktiem
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1968. gada 27. jūnija Regulu (EEK) Nr. 804/68 par piena un piena produktu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 856/84 [2], un jo īpaši ar tās 17. panta 4. punktu,
ņemot vērā Padomes 1968. gada 28. jūnija Regulu (EEK) Nr. 876/68, ar ko nosaka vispārīgus noteikumus eksporta kompensāciju piešķiršanai par pienu un piena produktiem un šādu kompensāciju apjoma noteikšanas kritērijus [3], kurā jaunākie grozījumi izdarīti ar Regulu (EEK) Nr. 2429/72 [4], un jo īpaši ar tās 6. panta 3. punktu,
tā kā saskaņā ar Regulu (EEK) Nr. 876/68 kompensācijas par produktiem, kuri uzskaitīti Regulas (EEK) Nr. 804/68 1. pantā un kurus eksportē bez tālākas pārstrādes, jānosaka, ievērojot noteiktus faktorus; tā kā viens no šiem faktoriem ir piena produktu cena Kopienas tirgū;
tā kā tad, ja jauna piena gada sākumā ir palielinājušās piena produktu intervences cenas, intervences cenu palielinājums parasti ietekmē to piena produktu cenas, kas ražoti pēc šīs dienas; tā kā šādā gadījumā var būt jāpalielina kompensācijas; tā kā tad, ja jauna piena gada sākumā ir samazinājušās piena produktu intervences cenas, piena produktu cenas var tā ietekmēt, ka var būt jāsamazina kompensācijas; tā kā var būt lietderīgi tomēr ierobežot jaunu kompensāciju piemērošanu piena produktiem, kas saražoti jaunajā piena gadā; tā kā šo iemeslu dēļ kompensācija par konkrēto produktu un vienam un tam pašam galamērķim var atšķirties atkarībā no attiecīgā produkta ražošanas datuma;
tā kā tādēļ vajadzētu atcelt Komisijas 1983. gada 2. jūnija Regulu (EEK) Nr. 1420/83, ar ko paredz papildpasākumus attiecībā uz eksporta kompensāciju piešķiršanu par pienu un piena produktiem [5];
tā kā pasākumi, kas paredzēti šajā regulā, ir saskaņā ar Piena un piena produktu pārvaldības komitejas atzinumu,
IR PIEŅĒMUSI ŠO REGULU.
1. pants
1. Ja jauna piena gada sākumā konkrētajam produktam un vienam un tam pašam galamērķim ir noteiktas divas kompensācijas, lielāko kompensāciju var piešķirt tikai ar nosacījumu, ka ir pierādījumi, ka eksportētais produkts ir ražots jaunajā piena gadā, un mazāko kompensāciju var piešķirt tikai ar nosacījumu, ka ir pierādījumi, ka eksportētais produkts ir ražots pirms jaunā piena gada sākuma.
Ja produkts ietilpst kopējā muitas tarifa apakšpozīcijās 04.03 B vai ex 23.07 B, papildus vai iepriekšminētā vietā var prasīt pierādījumu par to, ka:
- sviests vai krējums, kas lietots kā izejviela apakšpozīcijai 04.03 B atbilstošo produktu ražošanā,
- vājpiens vai sausais vājpiens, kas izmantots produktos, kas atbilst apakšpozīcijai ex 23.07 B,
ir ražots attiecīgajā laikposmā.
2. Dalībvalstis pieņem vajadzīgos pasākumus attiecībā uz pamatojuma dokumentiem, kurus var lietot kā 1. punktā minētu pierādījumu, un attiecīgos kontroles pasākumus.
2. pants
Ar šo ir atcelta Regula (EEK) Nr. 1420/83.
3. pants
Šī regula stājas spēkā tās publicēšanas dienā Eiropas Kopienu Oficiālajā Vēstnesī.
To piemēro no 1984. gada 2. aprīļa.
Šī regula uzliek saistības kopumā un ir tieši piemērojama visās dalībvalstīs.
Briselē, 1984. gada 31. martā

Labels: 3
17